《次临封八景韵二首 其一 灵洲渔唱》
明代·蒙尧仁

昔人制险据灵洲，曾料渔船泊上头。挂网烹鱼天欲暮，鸣榔清唱晚来秋。

衣莲艳艳留霞在，葭苇苍苍带露流。遥想当年争胜急，可曾闲作弄波游。

作者简介：蒙尧仁，封川（今广东封开县）人。明熹宗天启间诸生。事见明方尚祖修、清胡璿续修康熙《封川县志》卷二一。